Consiliul General al Municipiului Bucuresti a aprobat, joi, propunerea Primariei Capitalei de a da in administrarea Academiei Oamenilor de Stiinta din Romania,unde membri sunt Ion Iliescu, Ecaterina Andronescu, IPS Teodosie, o cladire din centrul Capitalei, dupa ce, pe 18 mai, proiectul de hotarare a fost respins, relateaza News.ro.





Proiectul de hotarare a fost votat cu 37 de voturi "pentru", 10 "impotriva" si trei abtineri, dupa ce pe 18 mai acesta a fost respins





Fata de forma respinsa a proiectului de hotarare, consilierii generali au atasat in plus doar avizele favorabile ale unor comisii de specialitate - Comisia Invatamant, Tineret, Sport si Educatie Civica si Comisia Patrimoniu -, dar si procesul-verbal de receptie la terminarea lucrarilor de refacere a fatadelor respectivului imobil, contract in valoare de 260.227,17 de lei cu TVA.





Ciprian Ciucu, consilier PNL, a spus in sedinta din 18 mai ca Academia nu are niciun merit in societate.





"Din punctul meu de vedere aceasta academie nu ar trebui sa primeasca nimic de la Primaria Capitalei. Nu are niciun merit in societatea noastra. Sunt doar oameni abonati la sinecuri pe viata. Nu vad de ce noi ar trebui sa le dam ceva acestor oameni. PNL va vota impotriva acestui proiect", a spus consilierul.





"Academia Oamenilor de Stiinta din Romania a solicitat darea in administrare a imobilului situat in Str. Ilfov, nr.3, sector 5, Bucuresti, in vederea desfasurarii corespunzatoare a activitatii. Imobilul cu adresa Strada Ilfov nr.3, sector 5 este inscris in cartea funciara numarul 231489, cu proprietar Statul Roman si in administrarea Administratiei Fondului Imobiliar. (... ) Conform art.30 al Hotararii de Guvern nr. 647/2007, privind aprobarea Statutului AOSR, "organele administratiei publice vor sprijini acordarea, respectiv obtinerea de sedii corespunzatoare in localitatile unde functioneaza sau se infiinteaza filiale AOSR"", se arata in expunerea de motive a proiectului in care nu specifica pe ce durata se da in administrare cladirea.





Cladirea pe strada Ilfov nr. 3 are subsol, parter si etaj, avand o suprafata utila de 641,53 mp, din care subsol 189,88 mp, parter 210,04 mp si etaj 241,61 mp. Terenul are o suprafata de 489,00 mp, din care suprafata construita 279,00 mp.





Amintim ca printre membrii acestei institutii se numara Ionel Valentin Vlad - presedintele Academiei Romane ; el este membru de onoare al Sectiei Stiinte Fizice. Si Gheorghe Mencinicopschi - fost director al Institutului de Cercetari Alimentare, in prezent la inchisoare in Dosarul "I.C.A." - Dan Voiculescu - este membru titular al Academiei. Ion Iliescu este de asemenea membru de onoare al Sectiei Stiinte Tehnice, Valeriu Tabara este membru titular, Ion Cristoiu este membru de onoare, Teodor Melescanu este membru onorific.